b'\n_START_ARTICLE_\nZug\n_START_SECTION_\nGeografija\n_START_PARAGRAPH_\nMesto Zug le\xc5\xbei v osr\xc4\x8dju \xc5\xa0vice, med mestoma Z\xc3\xbcrich in Luzern. V bli\xc5\xbeini mesta pa se nahaja tudi gora, imenovana Zugerberg, ki je z 1.165 metri nadmorske vi\xc5\xa1ine najvi\xc5\xa1ji vrh v bli\xc5\xbeini Zuga. Iz Zuberberga se lepo vidi Zug in Zu\xc5\xa1ko jezero, ki je imelo v Srednjem veku velik pomen. Danes je Zug pomembno industrijsko in ekonomsko sredi\xc5\xa1\xc4\x8de.\n_START_SECTION_\nPrebivalstvo\n_START_PARAGRAPH_\nZug ima okoli 24.000 prebivalcev in je s tem najve\xc4\x8dje mesto v kantonu Zug. Od tega je okoli 24% prebivalcev priseljencev. Glede na podatke iz leta 2000 je 81,8% prebivalcev govorilo nem\xc5\xa1ko, 3,8% italijansko in 3,2% srbohrva\xc5\xa1ko._NEWLINE_Ve\xc4\x8dina prebivalcev mesta je katolikov. Glede na popis iz leta 2004 je bilo 57% katolikov, 17% protestantov, 12% je bilo pripadnikov drugih religij, ostali pa so se opredelili za ateiste.\n_START_SECTION_\nDostopnost\n_START_PARAGRAPH_\nZug je pomembno prometno mesto v osrednji \xc5\xa0vici. Le\xc5\xbei ob \xc5\xbeelezni\xc5\xa1ki progi Zurich-Luzern, ima pa tudi novo (izgrajena leta 2003) \xc5\xbeelezni\xc5\xa1ko postajo, kjer ustavlja vlak na relaciji Zurich-Luzern._NEWLINE_Zug je z ostalo \xc5\xa0vico povezan prek avtoceste A4. Najbli\xc5\xbeje letali\xc5\xa1\xc4\x8de mestu je Z\xc3\xbcri\xc5\xa1ko letali\xc5\xa1\xc4\x8de, ki je od mesta oddaljeno okoli uro vo\xc5\xbenje.\n_START_SECTION_\nGospodarstvo\n_START_PARAGRAPH_\nZug je eno od pomembnej\xc5\xa1ih industrijskih in finan\xc4\x8dnih sredi\xc5\xa1\xc4\x8d v \xc5\xa0vici. V mestu ima sede\xc5\xbe kar nekaj mednarodnih organizacij, kot je na primer FIFA, in tudi kar nekaj znanih podjetji, kot je na primer Siemens. V Zugu je okoli 24.000 delovnih mest in okoli 12.000 registriranih podjetij. Siemens (Siemens Building Technologies) je z okoli 1.900 delovnimi mesti najve\xc4\x8dji delodajalec v mestu.'